《感怀 其四》
清代·厉志

憔悴徒为杞国民，托根江渚逐风蘋。惟将白发争歧路，转忆青风多故人。

儿女且休萦梦思，乾坤倘复寄閒身。霞光晚翠茏葱外，苦自沈吟谁问因。

作者简介：浙江定海人，字心甫，号骇谷，别号白华风人。诸生。书学明人，尤精行草。画风水兰竹有逸趣。中年患目疾，而书画益进。握笔疾扫，全以神行，一日可成数十幅。亦工诗文，居宁波时，与姚燮等唱和。有《白华风人诗钞》、《诗说》。